डीसी को दिए गए मांग पत्र में शिवसैनिकों ने मांग कि सरकारी नौकरी करने वाले यह कर्मचारी हर माह हजारों रुपए का वेतन लेने के बाद भी काम न करने के लिए हड़ताल करते है, जिसका खामियाजा लोगों को भुगतना पड़ता है। उन्होंने मांग कि सरकार आम जनता को परेशान करने वाले कर्मचारियों की जगह उन्हें नौकरी दें। वहीं सरकार से वेतन भी नहीं लेंगे, बल्कि सरकार को हर माह एक हजार रुपए दिए जाएंगे। डीसी से मिलने पहुंचे शिव सैनिक सतिंदर कुमार, विजय सिंगला, अर्पण गुप्ता, मनिकांत सिंगला, प्रिंस सेतिया, बलराम शर्मा ने कहा कि सरकारी दफ्तरों में बैठे कर्मचारी प्रति महीने हजारों रुपए का वेतन सरकार के खजाने से वसूलते है। हजारों रुपए की मोटा वेतन लेने के बाद भी उक्त कर्मचारी हर दूसरे- तीसरे दिन हड़ताल कर आम पब्लिक को परेशान करते है, जोकि निदंनीय है। इसलिए सरकार हड़ताल करने वाले मुलाजिमों की जगह उन्हें नौकरी पर रखे, ताकि आम पब्लिक के काम होते रहे।